** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 237**

(protokols Nr. 9, 75. p.)

**Par nekustamā īpašuma** **“Gaiļi”, Sarkaņu** **pagasts, Madonas novads, atsavināšanu, rīkojot izsoli**

Ar 27.03.2025. Madonas pašvaldības domes lēmumu Nr. 124 (protokols Nr. 6, 8. p.) nolemts nodot atsavināšanai nekustamo īpašumu “Gaiļi”, Sarkaņu pagastā, Madonas novadā, zemes vienību ar kadastra apzīmējumu 70900040099, rīkojot izsoli.

Nekustamais īpašums “Gaiļi”, Sarkaņu pagasts, Madonas novads (kadastra Nr. 7090 004 0397), ir Madonas novada pašvaldībai piederošs nekustamais īpašums, reģistrēts Vidzemes rajona tiesas Sarkaņu pagasta zemesgrāmatas nodalījumā Nr. 100000563558, kas sastāv no zemes vienības ar kadastra apzīmējumu 70900040099 - 3,42 ha platībā.

2025. gada 28. augustā nekustamā īpašuma novērtēšanu ir veicis Sabiedrība ar ierobežotu atbildību “DZIETI”, reģistrācijas Nr. 42403010964 (LĪVA profesionālās kvalifikācijas sertifikāts Nr. 83). Saskaņā ar nekustamā īpašuma novērtējumu nekustamā īpašuma tirgus vērtība ir 9 500,00 EUR (deviņi tūkstoši pieci simti *euro*, 00 centi).

Saskaņā ar likuma Pašvaldību likuma 10. panta pirmās daļas 16. punktu *“tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu”.*

Saskaņā ar Publiskas personas mantas atsavināšanas likuma 47. pantu *“publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgas publiskās personas budžetā. Atsavināšanas izdevumu apmēru nosaka MK noteikumu paredzētajā kārtībā”.*

Pamatojoties uz Publiskas personas mantas atsavināšanas likuma 47. pantu, uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 4. panta pirmo daļu, 8. panta otro daļu, ņemot vērā 17.09.2025. Attīstības komitejas un 23.09.2025. Finanšu komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Organizēt nekustamā īpašuma “Gaiļi”, Sarkaņu pagasts, Madonas novads, kadastra Nr. 7090 004 0397, 3,42 ha platībā, elektronisko izsoli ar augšupejošu soli.
2. Noteikt nekustamā īpašuma “Gaiļi”, Sarkaņu pagasts, Madonas novads, nosacīto cenu - izsoles sākumcenu 9 500,00 EUR (deviņi tūkstoši pieci simti *euro*, 00 centi).
3. Apstiprināt nekustamā īpašuma “Gaiļi”, Sarkaņu pagasts, Madonas novads, izsoles noteikumus (izsoles noteikumi pielikumā).
4. Uzdot pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdot pašvaldības izpilddirektoram U. Fjodorovam.

*Pielikumā: Izsoles noteikumi.*

Domes priekšsēdētājs A. Lungevičs

*Kampe 26412779*